پاکستان باش وزیری عمران خان نینگ تجارت و سرمایه گذارلیکدن مسؤل مصلحتچیسی عبدالرزاق داود، 55 مملکت اوچون ویزه سیز سیاحت ویا حدود کیریشیده ویزه بیریشنی مقصد قیلیب آلگن ریجه اوچون اورینماقده ایکن لیکلرینی بیلدیردی.
پایتخت اسلام آبادده محلی مطبوعاتگه بیانات بیرگن داود، اولکه ده توریزمنی رواجلنتیریش اوچون جنوری آییده امریکا قوشمه ایالتلری بیلن بیر قطارده انگلستاننی هم اوز ایچی گه آلگن 24 مملکت تبعه لری اوچون حدود کیریشیده ویزه بیریلگن لیگینی ایسله تیب اوتدی.
مملکتده توریزم نینگ رواجله نیشی کیره ک دیب ایتگن داود، حکومت نینگ بو توغریده تورلی آدیم آتیش گه تیار ایکنینی تاکییدله دی.
ویزه سیز سیاحت و حدودده ویزه بیریش پروسه سی بیلن تیگیشلی لایحه اولاً عمران خانگه تقدیم ایتیله دی. خان معقول کورگن تقدیرده وزیرلر کینگیشی گه ارائه بوله دی.
پاکستان فقط نپال، مولدیف کبی 5 مملکت نینگ تبعه لریگه ویزه عملی قیلمه یدی.
اروپا مملکتلری بیلن بیر قطارده تورکیه هم بولگن 67 مملکت نینگ سوداگرلریگه ایسه پاکستان تجارت مقاملری تامانیدن دعوت ایتیلگن تقدیرده حدوددن کیریش پیتیده ویزه بیریلماقده دیر.
سیاحتنی مقصد قیلیب آلگن 24 مملکت نینگ تبعه لریگه جاری ییل نینگ باشیده حدوددن کیریش پیتیده ویزه بیریش پروسه سیگه باشلنگن ایدی.
ینگی لایحه بیلن پاکستان گه ویزه سیز ویا حدوددن کیریش پیتیده ویزه آلیش پروسه سی آرقه لی سیاحت قیلووچی مملکت سانی 84 گه ییتیب باره دی.
حادثه پایتخت تاشکینت ده یوزبیرگن
